Fero Joke

Mgr. František Košarišťan (* 26. august 1989, Martin), známy pod pseudonymom Fero Joke, je slovenský internetový komik. Preslávil sa najmä parodovaním spoločenských javov v ženskom preoblečení vo videách, ktoré zverejňuje na svojich profiloch na sociálnych sieťach.

 Životopis 
Pochádza z Dolného Kubína, z katolíckej rodiny. V roku 2009 absolvoval štúdium na Strednej zdravotníckej škole v Dolnom Kubíne a v roku 2017 dokončil magisterské štúdium špeciálnej pedagogiky na Pedagogickej fakulte Univerzity Komenského v Bratislave. Popri štúdiu praxoval v nemocnici, kde sa natáčal, ako napodobňuje svojich kolegov. Videá uverejňoval na svojom profile na Facebooku. Jeho dlhoročná kamarátka Eva Kramerová (Evelyn) mu poradila pridávať tieto videá aj na Instagram. 

V roku 2018 sa do povedomia dostal vďaka role upratovačky Maje, „postrachu Markízy“ v skečoch TV Markíza.

náhľad|Maja, alter ego Fera Jokea, v roku 2023

Neskôr začal zverejňovať na svojej stránke na Facebooku a Instagrame videá, kde paroduje dedinskú alebo mestskú pani po šesťdesiatke, ktorá má zaužívané stereotypy v živote, slovenské či zahraničné influencerky, celebrity alebo modelky. Videá zverejňuje raz až dvakrát týždenne.

V októbri a novembri 2020 bol hosťom v reláciách Pumpa a Milujem Slovensko.

Na začiatku roka 2021 bol jedným zo súťažiacich 6. série relácie Tvoja tvár znie povedome.

V marci 2022 si zatancoval v siedmom ročníku Let’s Dance kde skončil na 10. mieste s jeho tanečnou partnerkou Vanesou Indrovou.

Napriek tomu, že je gej, sa hlási ku katolíckej cirkvi.

 Účinkovanie 
RokNázov relácieProdukciaDátum vysielania2018Maja, postrach MarkízyTV Markíza2020Show Jana KrausePrima TV29. január 2020Dobre vedieť! (7. séria, 4. epizóda)TV Markíza31. január 2020Teleráno2. apríl 2020SuperStar X-tra (11. epizóda)26. apríl 2020Teleráno27. máj 2020Záhady telaRTVS3. október 2020Pumpa (1. séria, 6. epizóda)31. október 2020TeleránoTV Markíza5. november 2020Milujem Slovensko (9. séria, 9. epizóda)RTVS6. november 20202021Tvoja tvár znie povedome (6. séria)TV Markíza7. marec 2021 – 9. máj 2021Teleráno5. marec 20211. apríl 20217. máj 2021Trochu inak s AdelouRTVS8. október 2021Tvoja MINI tvár znie povedomeTV Markíza27. október 2021 – 27. november 2021Neskoro večerRTVS4. december 2021TeleránoTV Markíza22. december 20212022Let's Dance (7. séria, epizódy 1-3)6. marec 2022 - 20. marec 2022Teleráno21. marec 2022Chart Show (7. séria, 8. epizóda - Hity zo stužkovej)29. apríl 2022Teleráno29. jún 2022Tvoja tvár znie povedome (7. séria, 7. a 10. epizóda) 16. október 2022 a 6. november 2022Teleráno1. december 2022Záhady telaRTVS31. december 20222023Milujem Slovensko (13. séria, 10. epizóda)24. marec 2023Inkognito (11. séria)TV JOJ23. október 2023 – ?Vtip za stovku: Najzábavnejší Silvester (Silvestrovský špeciál)31. december 20232024Inkognito (12. séria)13. január 2024 – súčasnosťVtip za stovku (1. séria)2. február 2024 – súčasnosť

 Ocenenia 
SOWA Social Awards Slovakia
RokNominovaná prácaOcenenieVýsledok2020Fero JokeBEST ENTERTAINMENT2021Entertainment (Zábava)Cena diváka2022ZábavaAbsolútny víťaz2023ZábavaAbsolútny víťaz

 Referencie 

 Externé odkazy 



Kategória:Slovenskí komici
Kategória:Slovenské LGBT osobnosti
Kategória:Absolventi Pedagogickej fakulty Univerzity Komenského v Bratislave
Kategória:Osobnosti z Martina